Illyustrativ foto Otalik har bir erkak kishining zimmasidagi ulug‘ burchdir. Ammo buni hamma ham tushunavermas ekan. Hayotda shunday voqealar uchraydiki, bu hodisalar kishini o‘yga toldiradi. Majburiy ijro byurosining Toshkent shahri, Sergeli tuman bo‘limi ish yurituvida bo‘lgan fuqarolik ishlari bo‘yicha Yakkasaroy tumanlararo sudi 2015 yil 29 dekabrdagi 1-5026/15-sonli aliment undirish bo‘yicha ijro hujjatini ko‘rib chiqdi. Unga asosan, qarzdor A.Yudan sobiq turmush o‘rtog‘i, undiruvchi G.G‘ga voyaga yetmagan 3 nafar farzandi uchun voyaga yetguncha bo‘lgan 175 million so‘m miqdoridagi aliment pullari oldindan undirilib berildi. Bu haqda KUN.UZ’ga Respublika MIB Matbuot xizmati xabar bermoqda. Aliment pullari evaziga G.G‘ farzandlari uchun uy olib yashamoqda.